99/513/CE: Komission päätös, tehty 9 päivänä heinäkuuta 1999, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden luettelosta tehdyn päätöksen 98/361/EY muuttamisesta (tiedoksiannettu numerolla K(1999) 2038) (ETA:n kannalta merkityksellinen teksti)



Virallinen lehti nro L 195 , 28/07/1999 s. 0039 - 0041



KOMISSION PÄÄTÖS, tehty 9 päivänä heinäkuuta 1999, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden luettelosta tehdyn päätöksen 98/361/EY muuttamisesta (tiedoksiannettu numerolla K(1999) 2038) (ETA:n kannalta merkityksellinen teksti) (1999/513/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan 2 kohdan ja 6 artiklan 2 kohdan, sekä katsoo, että 1) komission päätöksessä 98/361(3) laaditaan luettelo tarttuvan vertamuodostavan kuolion (IHN) ja virusperäisen verenvuotoseptikemian (VHS) osalta hyväksytyistä alueista Espanjassa, 2) jäsenvaltiot voivat saada alueelleen tai sen osille tietyistä kalojen taudeista vapaan alueen aseman, 3) Espanja on toimittanut komissiolle perustelunsa hyväksytyn alueen aseman myöntämiseksi tietyille Aragonin, Navarran ja Galician seuduilla sijaitseville valuma-alueille tai niiden osille siltä osin kuin on kyse IHN:stä ja VHS:stä, sekä säännökset, jotka takaavat hyväksymisen säilyttämistä koskevien sääntöjen noudattamisen, 4) Espanja on esittänyt perustelunsa IHN:n ja VHS:n osalta hyväksytyn aseman myöntämiseksi tietyille kyseisillä alueilla sijaitseville kalanviljelylaitoksille, 5) näiden tietojen tarkastelun perusteella kyseisille alueille ja kalanviljelylaitoksille voidaan myöntää IHN:n ja VHS:n osalta hyväksyttyjen alueiden asema, ja 6) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/361/EY seuraavasti: 1) Korvataan nimi seuraavasti: "Komission päätös tarttuvan vertamuodostavan kuolion ja virusperäisen verenvuotoseptikemian osalta hyväksyttyjen Espanjan alueiden ja kalanviljelylaitosten luettelosta". 2) Korvataan 1 artikla seuraavasti: " 1 artikla 1. Luettelo IHN:n ja VHS:n osalta hyväksytyistä Espanjan manner- ja rannikkoalueista esitetään liitteen A-osassa. 2. Luettelo IHN:n ja VHS:n osalta hyväksytyistä Espanjan kalanviljelylaitoksista esitetään liitteen B-osassa." 3) Liite korvataan tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä heinäkuuta 1999. Komission puolesta Franz FISCHLER Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 163, 6.6.1998, s. 46. LIITE A. LUETTELO IHN:N JA VHS:N OSALTA HYVÄKSYTTÄVISTÄ ALUEISTA ESPANJASSA I. ALUE: ASTURIAN ITSEHALLINTOALUE 1. Manneralueet Kaikki Asturian valuma-alueet Eo-jokea lukuun ottamatta 2. Rannikkoalueet Koko Asturian rannikko II. ALUE: GALICIA 1. Manneralueet Galician valuma-alueet: - mukaan lukien Eo-joen valuma-alue, Sil-joen valuma-alue Léonin maakunnassa sijaitsevasta lähteestä alkaen, Miño-joen valuma-alue lähteestä Frieirin patoon asti ja Limia-joen valuma-alue lähteestä Das Conchasin patoon asti, - lukuun ottamatta Tamega-joen valuma-aluetta ja Galician halki virtaavien Duero-joen sivujokien valuma-aluetta. 2. Rannikkoalueet Galician rannikko-alue Eo-joen suulta (Isla Pancha) ría de Vigon "Cabo Sillieroon" asti; Rannikkoalue "Cabo Sillierosta" "Punta Picosiin" (Miño-joen suulle) katsotaan puskurivyöhykkeeksi. III. ALUE: ARAGONIN ITSEHALLINTOALUE Manneralueet - Aragon-joki lähteestään Navarron kunnassa sijaitsevaan Caparroson patoon asti - Gállego-joki lähteestään Ardisan patoon asti - Sotón-joki lähteestään Sotoneran patoon asti - Isuela-joki lähteestään Arguisin patoon asti - Flúmen-joki lähteestään Santa María de Belsuen patoon asti - Guatizalema-joki lähteestään Vadiellon patoon asti - Cinca-joki lähteestään Gradon patoon asti - Esera-joki lähteestään Barasonan patoon asti - Noguera-Ribagorzana-joki lähteestään Santa Anan patoon asti - Huecha-joki lähteestään Alcala de Moncayon patoon asti - Jalón-joki lähteestään Alagónin patoon asti - Huerva-joki lähteestään Mezalochan patoon asti - Aguasvivas-joki lähteestään Monevan patoon asti - Martín-joki lähteestään Cueva Foradadan patoon asti - Escuriza-joki lähteestään Escurizan patoon asti - Guadalope-joki lähteestään Caspen patoon asti - Matarraña-joki lähteestään Aguas de Penan patoon asti - Pena-joki lähteestään Penan patoon asti - Guadalaviar-Turia-joki lähteestään Valencian maakunnassa sijaitsevaan Generalísimon patoon asti - Mijares-joki lähteestään Castellónin maakunnassa sijaitsevaan Arenósin patoon asti Muut Comunidad de Aragónin vesistöt ja mainitun Comunidadin halki virtaava Ebro-joki katsotaan puskurivyöhykkeeksi. IV. ALUE: NAVARRAN ITSEHALLINTOALUE Manneralueet: - Bidasoa-joki kokonaisuudessaan - Leizarán-joki lähteestään Leizaránin (Muga) patoon asti - Arakil-Arga-joki lähteestään Falcesin patoon asti - Ega-joki lähteestään Allon patoon asti - Aragon-joki Huescan maakunnassa (Aragon) sijaitsevasta lähteestään Caparroson (Navarra) patoon asti Muut Comunidad de Navarran vesistöt ja mainitun Comunidadin halki virtaava Ebro-joki katsotaan puskurivyöhykkeeksi. B. LUETTELO IHN:N JA VHS:N OSALTA HYVÄKSYTTÄVISTÄ ESPANJAN KALANVILJELYLAITOKSISTA ALUE: ARAGONIN ITSEHALLINTOALUE - Alcala de Ebrossa Zaragozan (Aragon) maakunnassa sijaitseva Truchas del Prado.